新蒲崗餐廳鬧爆食客唔俾切餅費 3大理由拒付網民反常撐店主:西客
大部份餐廳都會禁止客人携帶外來食品,如果自備了蛋糕、酒,想在餐廳內進食或飲用,部份餐廳都會有切餅費或開瓶費,這個收費沒有劃一的標準,按餐廳要求而定,不過部份餐廳則會視乎情況豁免收費。有餐廳最近在facebook發長文指,有客人帶蛋糕到餐廳內慶生,經理要求客人支付「切餅費」,對方提出3大理由拒絕,結果網民竟然反撐餐廳。
新蒲崗有一間泰國餐廳在Facebook專頁發布了一篇千字文,老闆指昨日(4月29日)有一行8位客人進店,並自携一個蛋糕到店內慶祝,但客人在點餐前「合力以迅雷不及掩耳之勢食咗個蛋糕」,經理得知事件後便要求客人支付「切餅費」。
老闆指,通常客人自携蛋糕,進門都會問店員:「蛋糕可唔可以雪住先?有冇切餅費?」假如客人要求在店內進食,「我哋就會收返100蚊切餅費」。因為帶蛋糕到店內進食,會影響消費金額,所以設有「切餅費」,但過去一向都「酌情處理」,假如客人是學生、蛋糕尺寸較細、或消費滿一定金額,都會豁免收費,但並非必然,而客人帶蛋糕進店,理應主動向職員表明。
客人指「三月嚟過食、冇收佢錢」、「openrice都冇寫到要收錢、餐廳冇寫明」、「冇問會唔會喺度食」期間其中一位客人以粗口責罵經理,同時拍了很多照片。老闆被免被人網上抹黑,於是主動文字還原經過。
客人現身提出3點反駁
後來,涉事客人亦在帖文留言回應,指他們點餐後就拿蛋糕出來慶祝,期間「又影相,又唱歌,自己切餅,同一人一嚿食落口,前後都搞咗10分鐘」,職員都沒有阻止、進食餐廳食物至一半時,職員才過來提出「切餅費」,她提出「餐廳無任何一個地方大大隻字寫住要收切餅費」、「我哋之前喺依間餐廳都慶過2次生,食過蛋糕」,她續指,「可能餐廳每次處理手法都唔同,或者政策有改變,我哋係理解嘅」可惜當時職員態度欠佳,更加以「呼喝式地講要收切餅費」,他們的反應較大,其中一人說話的語氣較粗魯,無意間說了粗口,但絕非全程以粗口對待。
網民點睇?
事件變成羅生門,而帖文內容後來被網民轉貼到連登,引起網民的爭論。對於「切餅費」,有網民認為餐廳沒有把「切餅費」寫在餐牌,就不應該收取,連登網民指:「全世界好似得香港有切餅費」、「間舖唔寫明切餅費有乜好怨?」、「無寫,無權收」、「食蛋糕前又冇提醒,咁當然唔使畀」。
但有網民認為餐廳不容許進食外來食物,客人帶蛋糕進店的時候,就應該向店員查詢,連登網民指:「點解會focus晒切餅費,而唔係佢拎外來嘢入人餐廳食合唔合理呢?」、「切餅費唔係幫你切餅費喎!果餅有冇切先,有就比錢啦」、「喺人地地方飲外來飲品食外來食物要收費好正常喎」、「最簡單或商業考量就係因爲件餅係外來食品」、「香港99%餐廳都係唔畀帶外來食物,所以根本就係果班人唔啱」
網民在連登發起投票,請大家投票「餐廳會阻止客人在餐廳內享用外來食品,或者要收取費用,例如切餅費,以上是不是常識?」結果有大部份網民投票表示「是」、小部份投票表示「否」,大家又認為客人帶蛋糕到餐廳慶祝生日,需不需要額外支付「切餅費」呢?
餐廳與客人隨後達共識
涉事客人和餐廳老闆今日在facebook上留言溝通後,雙方總算達成共識,客人亦指下次再來慶祝生日,會預先通知店員。